**ELŐTERJESZTÉS**

**A KÉPVISELŐ-TESTÜLET**

**2019. december 17-i rendes ülésére**

**Előterjesztés**

**Polgármester jutalmáról**

A napirendet tárgyaló ülés dátuma: 2019.12.17.

A napirendet tárgyaló ülés: Pénzügyi Bizottság, képviselő-testület

Az előterjesztést készítette: jegyző

Előterjesztő: Bizottság elnöke

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ------

**2. Jogszabályi hivatkozások**:

**3.Költségkihatások** és egyéb szükséges feltételeket, illetve megteremtésük javasolt forrásai:

Költségvetési forrás

**4. Tényállás bemutatása:**

A közszolgálati tisztviselőkről szóló 2011. évi CXCIX. törvény 225/H. § ( 1) bekezdése alapján a képviselő-testület határozatával jutalmat állapíthat meg a polgármesternek meghatározott időszakban végzett munkája értékelése alapján. A jutalom évi mértéke nem haladhatja meg a polgármestert megillető illetmény vagy tiszteletdíj hathavi összegét. A polgármester fizetését a 2011.évi CLXXXIX. törvény 71.§-a szabályozza.

A polgármesteri feladat igen nagy felelősség, több közel négyezer-ötszáz ember mindennapjai, életének minősége függ a munkájától. Éppen ezért elvárható, hogy tevékenységéért, a munka mennyiségével és a felelősséggel arányos munkabért kapjon.

Telki az elmúlt időszakban nagy fejlődésen ment keresztül. Az Egészségház után az idei évben megépült a Kodolányi János Közösségi Ház és Könyvtár, folyamatban van a tornacsarnok építése valamint a régóta várt csatornázási beruházás. Mindezeken túlmenően folyamatban van az iskolabővítés újabb üteme is.

A beruházásokkal párhuzamosan Telki költségvetése hosszú évek óta példamutatóan stabil. A szigorú és következetes gazdálkodásnak köszönhetően felhalmozott beruházási tartalék, valamint a külső források kiemelkedően hatékony bevonása tette lehetővé a beruházások hitelfelvétel nélküli megvalósítását. Mindezek mellett Telki mindennapi működéséhez szükséges források is megbízhatóan rendelkezésre állnak.

Településünk mindennapjai rendben, számottevő nehézségek és fennakadások nélkül zajlanak. Problémák esetén a polgármesteri hivatal gyorsan és hatékonyan intézkedik, így Telkiben nem jellemzőek az itt lakók életét tartósan kedvezőtlenül érintő fejlemények.

Telki békés hétköznapjai, a jelentős beruházások, a stabil költségvetés és a kiemelkedően magas külső beruházási források döntően a polgármester munkáját dicsérik. A látszólag könnyedén megvalósuló beruházások mögött óriási mennyiségű munka, tervezés, tárgyalás, egyeztetés van. Deltai Károly nem csak heti öt napon reggel 8-tól délután fél 5-ig polgármester, hanem ha a szükség úgy kívánja hétvégén vagy késő éjjel, kora hajnalban is talpon van. Telki nyugodt hétköznapjai és folyamatos fejlődése elsősorban Deltai Károly polgármester munkáját dicséri.

Az SZMSZ 2/B sz. melléklete alapján a Pénzügyi Bizottság feladat- és hatásköre a polgármester jutalomösszegével kapcsolatos előterjesztés megtárgyalása.

A leírtak alapján javaslom, a Bizottság támogassa, hogy Deltai Károly polgármestert részesítse a testület a 2019. év második félévére vonatkozóan jutalomban. A jutalom mértékét háromhavi illetményben javaslom megállapítani.

Telki, 2019. november 14.

Dr. Földvári-Nagy László

Bizottság elnöke

**Határozati javaslat**

**Telki község**

**képviselő-testület**

**/2019. (XII. .) Öh számú**

**Határozata**

**A polgármester jutalmáról**

A képviselő-testület úgy határoz, hogy Deltai Károly polgármestert ……. havi bruttó illetményének megfelelő összegű jutalomban részesítse.

Határidő: 2019. ………...

Felelős: Jegyző, Pénzügyi Csoport